**Motivációs levél**

Judák Balázsnak hívnak, az NKE-HHK katonai logisztikai szakjának 18 éves, első éves hallgatója vagyok. Ezen motivációs levelemmel szeretném bemutatni személyemet és céljaimat a Kar Hallgatói Önkormányzatával kapcsolatban.

A tanulmányaimat Salgótarjánban végeztem, a Salgótarjáni Bolyai János Gimnáziumban, amely középiskola Diák Önkormányzatának voltam tagja, 4 teljes évig. Ez idő alatt rengeteg közösségi programot szerveztünk le, többek között sportversenyeket, főzőversenyeket, számos diáknapot és egyéb rendezvényeket. Ezek alatt sikerült betekintést nyernem ezen események szervezési hátterébe, mely során a kezdetekben megdöbbenve tapasztaltam, hogy mennyi és mennyi szervezési feladattal jár egy-egy ilyen program megszervezése. Ebből kiindulva az évek alatt összegyűjtött tapasztalataim hozzájárulhatnak egy egyetemi szintű esemény sikeres levezetésére. Középiskolám Diák Önkormányzatán belül „sportfelelősi pozíciót” töltöttem be, így leggyakrabban versenyek és sportesemények szervezésében és lebonyolításában vettem részt. Úgy gondolom, hogy a Kar hallgatóinak életében kiemelt szerepet kap a fizikum, annak fejlesztése és kihasználása, így tervemben nagyobb hangsúlyt szeretnék fektetni a sporttal kapcsolatos rendezvényekre.

A HÖK egyik feladata véleményem szerint, hogy hidat létesítsen az Egyetem és a hallgatók között, valamint hogy a hallgatókat képviselje. Ebben a szerepkörben a szakaszom tanulmányi felelőseként sikerült értékes tapasztalatokat szereznem. Habár első éves létemre számomra még idegen a hallgatói lét egyes elemei, igyekszem legjobb tudásom szerint teljesíteni. Ebből kiindulva szeretem a kihívásokat, magamat pedig egy közvetlen, segítőkész embernek tartom. Feladataim alatt a legjobbra törekszem és lelkiismeretesen hajtom végre azokat. Ezek alapján azt gondolom, hogy a HHK Hallgatói Önkormányzatának hasznos tagja lehetek.